Frederikshavn Kommune skal spare 153 millioner kroner vedr. 2012. Det skriver P4 Nordjylland. Fredag holdes der møde i kommunens økonomiudvalg, og de store besparelser er på programmet. Den nye situation for kommunen skyldes især den økonomiske aftale, som Kommunernes Landsforening aftalte med Regeringen. Den indeholder ændrede regler vedr. refusion fra staten, og det rammer Frederikshavn hårdere end forventet. Borgmester Lars Møller siger til radioen: - I møderne med Kommunernes Landsforening fik jeg ellers ikke den opfattelse, at økonomiaftalen ville ramme kommuner med befolkningsnedgang så hårdt. Kommunen har de senere år været hårdt spændt for. - Når vi ser, hvad vi har været igennem af besparelser de seneste tre år, så synes jeg, det er voldsomt, hvis vi skal finde over 100 millioner igen.
Frederikshavn Kommune skal foretage store besparelser for næste år. Borgmesteren er voldsomt bekymret.